Таццяна Лісіцкая, дырэктар міжнароднага агенцтва сацыяльных і маркетынгавых даследаванняў “MASMI”, таксама спаслалася на этнічныя элементы і распавяла пра тэсты, у якіх улічвалася айчынная прадукцыя з арнаментам і нацыянальнай сімволікай. Даследаванне многіх тавараў паўсядзённага попыту — каўбасы, вяршкоў, квасу, адзення і іншых — выявіла цікавыя лічбы. Напрыклад, “Доктарская” каўбаса. Некалькі яе гатункаў, у афармленні адной з іх выкарыстоўваўся арнамент. Тэст паказаў наступны вынік: 52,5 працэнта апытаных запомнілі менавіта каўбасу “з вышыванкай”. А ў іншых тэстах упакоўка вяршкоў “з арнаментам” саступіла па цікавасці толькі брэнду “Простоквашино”, больш раскручанаму і вядомаму.